《忠养堂，为张府掾赋》
元代·张昱

张氏构堂情已著，毛生捧檄事方新。府中才俊固多士，幕下孝廉惟此人。

返哺老乌怜白首，宜男芳草擅青春。莫论日用三牲养，一面欢颜足奉亲。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。